
РЕПУБЛИКА БЪЛГАРИЯ


Министерство на околната среда и водите

Регионална инспекция по околната среда и водите - Монтана

Д О К Л А Д
за извършена комплексна проверка на обект: Производствена база за преработка на маслодайни суровини и добив на рафинирано олио и салатен зехтин (Маслодибивна фабрика)  гр. Бойчиновци   към „МАК-ОЙЛ-2” ЕООД, гр. Козлодуй на основание Заповед № РД-052/28.03.2014 г. на Директора на РИОСВ – Монтана
Извършената на 03.04.2014 г. комплексна проверка от експерти на РИОСВ –Монтана е с цел установяване съответствието на дейността на обекта с нормативните изисквания по опазване на околната среда и съгласно утвърдения План за контролна дейност за 2014 г.
„Мак-ойл-2” ЕООД по силата на нотариални актове от 2012 и 2013 година е нов собственик на имотите и производствените мощности на Маслодобивната фабрика град Бойчиновци. Предишен собственик е „Растма май” АД, гр. Козлодуй, която е действаща. Оператор на маслодобивната фабрика ще е „Мак-ойл-2” ЕООД. Маслодибовната фабрика е разположена в два имота: за цех за бутилиране на олио (бивш цех за производство на майонеза) и за маслобойна (преработка на маслодайни суровини и добив на рафинирано олио). Към момента на проверка не се осъществява производствена дейност, тъй като се монтират нови машини и съоръжения с цел подобряване на произво-ителността, при кото не се променя капацитета и технологията на производство. 
На обекта едиственият източник на емисии в атмосферата е изходящия газоход на парен котел с мощност 1,58 MW, използващ за гориво слънчогледова люспа (скарно изгаряне). Предвид мощността, същия подлежи емисионен котрол по разпоредбата на чл. 21 на Наредба № 1 за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии. В изходящия газоход има изграден пробоотборен отвор, отговарящ на изискванията на законодателството за пробонабиране. Операторът при започване на работа на обекта следва да осъществява собствен мониторинг на емисиите на вредни вещества, изпускани в атмосферата от неподвижен източник веднъж на две години, като протоколите с резултати следва да се представят в РИОСВ – Монтана.
За технологични нужди – охлаждане на олиото се ползва хладилна инсталация с хладилен агент – флуориран парников газ (фреон) с количество над 3 килограма. Хладилната инсталация подлежи на контрол по реда на Наредбата за установяване на мерки по прилагане на Регламент (ЕО) № 842/2006г. относно някои флуорирани парникови газове. Хладилната инсталация следва да се подържа и проверява за херметичност от фирма, притежаваща документи за правоспособност и да се води досие на системата на хладилната инсталация, съдържащо информация за наименование на оборудването- фабричен номер, описание на инсталацията, вида на веществото (хладилния аген – съгласно промишления номенклатурен стандарт) и общото му количество в килограми, както и записи от проведените проверки за херметичност и поддръжка на системата.
Фабриката се водоснабдява за питейно битови и производствени нужди чрез водопреносната мрежа на база сключен договор с „В и К” ООД, гр. Монтана. Освен това за производствени нужди се ползва и вода от собствен водоизточник – съществуващ тръбен кладенец. Новият оператор подготвя необходимите документи за подаване на заявление в БДУВДР- Плевен за издаване на разрешително за водовземане. Разрешителното за водовземане, издадено на „Растма май” АД, е с изтекъл срок на действие. Отпадъчните води от цеха за бутилиране на олио се заустват в канализационната мрежа на града, а отпадъчните води от маслобойната - смесен поток битово фекални и производствени отпадъчни води се заустват в  сухо дере въз основа на Разрешително, издадено то Басейнова дирекция за управление на водите „Дунавски район” гр. Плевен на „Растма май” АД. Предвид това новият оператор „Мак-ойл2” ЕООД следва да подаде документи по реда на чл. 78 от Закона за водите за продължаване срока на разрешителното и промяна на оператора в тримесечен срок преди изтичане срока на действие на разрешителното.
При извършване на производствената дейност на обекта ще се осъществяват дейности по оползотворяване на отпадъци от слънчогледова люспа чрез изгарянето им и предварително съхраняване на отпадъци на мястото на образуването им. Новият оператор ще извърши класификация за образуваните отпадъците при производствената дейност по реда на Наредба № 3/2004 г. и последваща процедура по ЗУО за дейностите по третиране на отпадъци. При огледа на площадката в обособените складове за съхранение на отпадъци не са установени налични количества. 
„Мак-ойл-2” ЕООД, извършваща само дейност по бутилиране на олио в опаковки, след употребата на които се образуват масово разпространенти отпадъци,  участва в колективна система, съгласно сключен дотговор с „Екобулпак” АД, гр. София – организация по оползотворяване. Води се необходимата документация съгласно законовите разпоредби.
При осъществяване на производствена дейност в маслодобивана фабрика се ползват химични вещества, които следва да се съхраняват в съотвествие с нормативните изисквания и въз основа на изготвена от оператора оценка на безопасността за съхранение на опасни химични вещества и смеси, както и в съответствие с информационните листи за беопасност, отговаращи на приложение ІІ на Регламент 1907/2008 г. По реда на ЗОПОЕЩ „Мак-ойл-2” ЕООД следва да изготви собствена оценка за възможни случаи на непосредствена заплаха за екологични щети.
Новият оператор своевременно ще информира Инспекцията при започване на работа. 

